
Ministru kabineta rīkojums Nr. 650
Rīgā 2022. gada 3. oktobrī (prot. Nr. 49 3. §)
Par nekustamo īpašumu "Aleksandri" Raņķu pagastā, Kuldīgas novadā, un "Ābeles" Rudbāržu pagastā, Kuldīgas novadā, pirkšanu Nacionālo bruņoto spēku poligona "Mežaine" paplašināšanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt šādus nekustamos īpašumus, kas nepieciešami Nacionālo bruņoto spēku poligona "Mežaine" paplašināšanai:
· 1.1. nekustamo īpašumu "Aleksandri"  (nekustamā īpašuma kadastra Nr. 6278 003 0004) – zemes vienību (zemes vienības kadastra apzīmējums 6278 003 0091) 23,14 ha platībā – Raņķu pagastā, Kuldīgas novadā;
· 1.2. nekustamo īpašumu "Ābeles" (nekustamā īpašuma kadastra Nr. 6282 003 0070) – zemes vienību (zemes vienības kadastra apzīmējums 6282 003 0070) 30,44 ha platībā – Rudbāržu pagastā, Kuldīgas novadā.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma  1. punktā  minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā   minēto nekustamo īpašumu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2022. gadam paredzētajiem līdzekļiem.

